בס"ד, פורים תשפ"ה, ערב שבת קודש פרשת כי תשא

קדושת פורים באמת

סנהדרין דף פ"ח, "חומר בדברי סופרים"

1. **סנהדרין, דף פ"ח:** "חומר בדברי סופרים מבדברי תורה".
2. **תלמוד ירושלמי שם (וכעין זה ירושלמי ברכות א' ד', בבלי עבודה זרה דף ל"ה):** "חברייא בשם רבי יוחנן: דודים דברי סופרים לדברי תורה, וחביבים כדברי תורה; "וחיכך כיין הטוב". שמעון בר בא בשם ר' יוחנן: דודים דברי סופרים לדברי תורה וחביבים **יותר** מדברי תורה; "כי טובים דדיך מיין".

ר' בא בר כהן בשם ר' יודה בר פזי: תדע לך שדברי סופרים חביבין מדברי תורה, שהרי רבי טרפון אילו לא קרא לא היה עובר אלא בעשה; ועל ידי שעבר על דברי בית הלל נתחייב מיתה על שם ופורץ גדר ישכנו נחש.

תני ר' ישמעאל דברי תורה יש בהן איסור ויש בהן היתר יש בהן קולים ויש בהן חומרין, אבל דברי סופרים כולן חומרין ...

נביא וזקן למה הן דומין למלך ששלח שני פלמנטרין שלו למדינה, על אחד מהן כתוב אם אינו מראה חותם שלי וסמנטורין שלי אל תאמינו לו ועל אחר כתוב אף על פי שאינו מראה לכם חותם שלי וסמנטורין שלי תאמינו לו. כך בנביא כתיב ונתן אליך אות או מופת ברם הכא על פי התורה אשר יורוך".

1. **רמב"ם מגילה, א' א':** "קריאת המגילה בזמנה מצות עשה מדברי סופרים, והדברים ידועים שהיא תקנת נביאים".
2. **שו"ת ציץ אליעזר, י"ח מ"ב:** "על דבר אשר שאלני בנוסחאות על הנסים דחנוכה ופורים, דמדוע בעל הנסים דחנוכה מסיימים בלשון "וקבעו שמונת ימי חנוכה אלו להודות ולהלל לשמך הגדול" ואילו בעל הנסים דפורים לא מסיימים בלשון זה של "וקבעו", והיו צריכים גם בפורים לסיים בלשון זה "וקבעו ימי פורים אלה לשמוח ולהודות לשמך הגדול"? ...

ולזה נראה לתרץ בכמה אנפי: ראשית, דלישנא של "וקבעום" שייך רק על תקנת חכמים, ולא על תקנת נביאים ועל מה שקיימו למעלה, ולכן בחנוכה שהיא תקנת חכמים כמו שכותב הרמב"ם בפ"ג מה' חנוכה ה"ג בלשון "ומפני זה התקינו חכמים שבאותו הדור וגו'" שייך לומר הך לישנא "וקבעום" דהיינו שחכמי אותו הדור קבעו זאת, אבל לא כן בפורים שהיא תקנת נביאים וכמו שכותב הרמב"ם בלשון "והדברים ידועים שהיא תקנת נביאים" ומזה תוצאות לכל חיובי היום, ולא עוד אלא שקיימו למעלה בשמים מה שקיבלו עליהם למטה כמו שדורשת הגמ' במגילה ד' ז' ע"א את הפסוק של קיימו וקיבלו, על כגון דא לא שייך לכתוב לישנא של "וקבעום". ובפרט שזה דבר שלא ניתן ליבטל לעולם, וכמו שכותב הרמב"ם בפ"ב מה' מגילה הי"ח דמגילת אסתר הרי היא קיימת כחמשה חומשי תורה וכו' ...

ועוד והוא העיקר, דהדברים שנקבעו בפורים הרי כתובים ועומדים במגילת אסתר שניתנה ליכתב ונכללה בכלל הכתובים ... אבל משא"כ בחנוכה שלא ניתנה ליכתב".

1. **טורי אבן מגילה, דף ד' (נודע ביהודה קמא, או"ח מ"א):** "ונ"ל דהאי קריאה דלילה אינו אלא מדרבנן ואינו עיקר חיוב של רוח הקודש".
2. **פני יהושע, שם:** "ולענ"ד נראה דודאי עיקר חיוב קריאתה שתקנו לקרות כדינה היינו ביום דוקא דאז היה זמן הנס שנקהלו על נפשם, משא"כ לילה לאו שעת מלחמה ואם כן בלילה אינו אלא מצוה בעלמא ולא חיובא".
3. **אור חדש למהר"ל, הקדמה:** "וכנגד זה יש לקרות המגילה בלילה כאשר ישראל היו יושבים בחשך הגלות והש"י עזרם, ועוד יותר מזה גודל כח ישראל שהיו גוברים על המן ולכך חייב לקרות ביום גם כן".
4. **ר' צדוק הכהן מלובלין, דברי סופרים אות ל"ב:** "יש ישועה שהקב"ה מוציאו משיקועו לגמרי, וזהו גאולת מצרים שהוציאנו ממ"ט שערי טומאה לגמרי שיצאנו מעבדות לחרות ומאפלה לאור גדול, ויש ישועה שהקב"ה מאיר לו גם כשיושב בחושך ואינו מוציאו ממקום החושך וצלמות לגמרי להביאו למקום האורה, רק שגם כי ילך בגיא צלמות ומשוקע במה שמשוקע עדיין לא אירא רע כי אתה עמדי, וזהו נס דפורים דאכתי עבדי אחשורוש אנן ... וזהו החיוב לבסומי עד דלא ידע וכו', כי אין לך שיקוע יותר מבשכרות שכל העולם דומה לו למישור ואין לו שום ישוב הדעת, וגם בתכלית השיקוע והעדר הדעת להיות כעומד לפני המלך יתברך שמו דבאור פני מלך חיים, ואין מקום לגזירת המן אלא על ידי העדר אור פני מלך ...

והוא על דרך שאמרו חביבין דברי סופרים יותר מיינה של תורה, ודברי סופרים הוא מה שחכמי ישראל מייגעין ומחדשין מעצמן זהו באהבה ובחביבות יותר, ואף שגם זה מן השמים והוא הנבואה שלא ניטלה מן החכמים כמו שאמרו בבבא בתרא (י"ב א) הוא בהעלם ולא בהתגלות שהוא מן השמים כנבואה לנביאים. ועל כן אמרו (סנהדרין כ"ד א) על פסוק (איכה ג' ו') במחשכים הושיבני זה תלמודה של בבל, שהוא יסוד תורה שבעל פה נקרא במחשכים שהוא האור דגם כי אשב בחושך ה' אור לי (מיכה ז' ח'). ועל כן לא נכתב שום שם בכל המגילה שלא היה התגלות שם שמים לעין, ומכל מקום צריכה שרטוט כאמיתה של תורה (מגילה ט"ז ב) דגם התורה מגילה ניתנה (גיטין ס' א) כי ענין מגילה היינו גילוי דברי חכמה ...

וזהו שבירת לוחות ראשונות דעל ידי זה למידין תורה ושוכחים, כי אילו זכו היו רואים הכל מבורר וגלוי בתורה שבכתב דליכא מידי דלא רמיזא באורייתא (תענית ט' א), ולא הוצרכו לתורה שבעל פה כלל ולא שייך שכחה בהכתוב מפורש. אבל אחר החטא בלוחות אחרונות נגנז האור הגלוי שהיה בתורה שבכתב ועל ידי זה בא ההעלם והתגלות האור הוא רק בהעלם ... ועל זה הובטחו גם כן במגילה "וזכרם לא יסוף מזרעם ואמרו ז"ל אפילו כל המועדין בטילין ימי הפורים אינם בטלים ...

וזהו (שמות י"ז י"ב) ויהי ידיו אמונה וגו' דזהו אמונתך בלילות שבשעת החושך שאין האמת הברור גלוי לעין, ההתחזקות הוא רק באמונה. ועל ידי זה נחלש כח עמלק וגבר ישראל בהתרוממות ידי משה המעוררים האמונה בלבבות דבני ישראל לכוין לבם לאביהם שבשמים ... ודבר זה דאמונה בהעלם אין לו ביטול כלל לעולם, דעל כן חבקוק העמידן על אחת וצדיק באמונתו יחיה (מכות כ"ד א), כי כל המצוות והתורה אי אפשר לכל אחד לקיים ולא בכל זמן, אבל האמונה הוא דבר שאין לו ביטול ...

וזהו העצה הגדולה לכל אחד הצריך ישועה אף דאינו יכול לצאת משיקועו, על ידי ההתחזקות באמונה דהשם יתברך עמו בכל מקום שהוא, אז ממילא גם כשהוא עדיין בחושך אין שטן ואין פגע רע דה' אור לו, ועל ידי זה הולך ואור עד נכון היום להיות מאיר לו לגמרי דעל כן סמכינן גאולה לגאולה דאדר לניסן (מגילה ו' ב) דעל ידי התגלות האורה ושמחה דפורים שמתוך ההעלם יזכה אחר כך להתגלות האור בהיר דניסן שבו נגאלו ועתידין להיגאל גאולה שלימה".